**DĖL ROKIŠKIO RAJONO SAVIVALDYBĖS TURTO IŠNUOMAVIMO BE KONKURSO**

2023 m. lapkričio 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 2 dalies 6 punktu, Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašu, patvirtintu Rokiškio rajono savivaldybės tarybos 2023 m. gegužės 25 d. sprendimu Nr. TS-160 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašo patvirtinimo“, atsižvelgdama į VŠĮ „Jaslina“ 2023 m. spalio 12 d. prašymą, Rokiškio rajono savivaldybės taryba nusprendžia:

1. Leisti nuo 2024 m. sausio 2 d. 3 (trims) metams išnuomoti be konkurso VŠĮ „Jaslina“, kodas 305919291, buveinės adresas: Degsnių g. 13, Degsnių k. Rokiškio r. sav., Rokiškio rajono savivaldybei nuosavybės teise priklausantį, Rokiškio savivaldybės administracijos patikėjimo teise valdomą nekilnojamąjį turtą: 96,02 kv. m patalpas, esančias pastate – mokykloje (patalpos kadastrinių matavimų byloje pažymėtos: 1/10 1-1 (0,51 kv. m iš 5,1 kv. m), 1/10 1-2 (5,94 kv. m iš 94,42 kv. m), 1-18 (29,19 kv. m), 1-19 (31,99 kv. m), 1-20 (16,31 kv. m), 1/10 1-22 (10,90 kv. m iš 109,01 kv. m), 1/10 1-28 (0,61 kv. m iš 6,18 kv. m), 1/10 1-29 (0,32 kv. m iš 3,24 kv. m), 1/10 1-30 (0,16 kv. m iš 1,65 kv. m), 1/10 1-31 (0,09 kv. m iš 0,93 kv. m)), unikalus Nr. 7396-3010-3016, Beržų g. 3, Jūžintai, Rokiškio r. sav., bendras pastato plotas – 1528,99 kv. m, kurių bendra įsigijimo balansinė vertė 2023 m. lapkričio 30 d. – 15795,26 Eur (Europos Sąjungos lėšos – 5584,54 Eur, valstybės biudžeto lėšos – 1158,45 Eur, savivaldybės biudžeto lėšos – 9052,27 Eur), bendra turto likutinė vertė 2023 m. lapkričio 30 d. – 6248,46 Eur (Europos Sąjungos lėšos – 3365,16 Eur, valstybės biudžeto lėšos – 698,05 Eur, savivaldybės biudžeto lėšos – 2185,25 Eur), turto registravimo grupė – 1202200.

2. Nustatyti:

2.1 turto naudojimo paskirtį – įsteigti vaikų dienos centrą, kuriame butų teikiamos akredituotos vaikų dienos socialinės priežiūros paslaugos vaikams iš socialinės rizikos šeimų, socialiai apleistiems vaikams, kurių tėveliai dėl darbo negali derinti vaikų užimtumo ir priežiūros po pamokų ir mokinių atostogų metu;

2.2 nurodyto turto nuomos kainą – 0,50 Eur per mėnesį už 1 kv. m.

3. Pritarti Savivaldybės turto, išdėstyto šio sprendimo 1 punkte, Savivaldybės materialiojo turto nuomos sutarties projektui (pridedama).

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Dalia Kvedaraitė

**SPRENDIMO PROJEKTO**

**„DĖL ROKIŠKIO RAJONO SAVIVALDYBĖS TURTO IŠNUOMAVIMO BE KONKURSO“**

**AIŠKINAMASIS RAŠTAS**

2023-11-30

Projekto rengėjas – Turto valdymo ir ūkio skyriaus vyriausioji specialistė Dalia Kvedaraitė.

Pranešėjas komitetų ir Tarybos posėdžiuose – Turto valdymo ir ūkio skyriaus vedėja Ernesta Jančienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Leisti nuo 2024 m. sausio 2 d. VŠĮ „Jaslina“ 3 (trims) metams išnuomoti be konkurso, Rokiškio rajono savivaldybei nuosavybės teise priklausantį, Rokiškio savivaldybės administracijos patikėjimo teise valdomą nekilnojamąjį turtą – 96,02 kv. m patalpas, esančias pastate – mokykloje, adresu, Beržų g. 3, Jūžintai, Rokiškio r. sav.  |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 15 straipsnio 2 dalies 19 punktas nustato, kad išimtinė savivaldybės tarybos kompetencija yra: sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose.Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 2 dalies 6 punktas nustato, kad savivaldybės ilgalaikis materialusis turtas gali būti išnuomotas be konkurso, jeigu savivaldybės ilgalaikis materialusis turtas išnuomojamas pelno nesiekiantiems subjektams, kurių pagrindinis veiklos tikslas atitinka bent vieną iš įstatymo 14 straipsnio 2 dalyje nustatytų tikslų. |
| 3. | Laukiami rezultatai | Bus užtikrintas efektyvus savivaldybei nuosavybės teise priklausančio turto panaudojimas. Vaikų dienos centre bus kuriama erdvė, kurioje vaikas galės jaustis saugus, priimtas ir vertingas, bendraus su bendraamžiais, stiprės kaip asmuo, mokysis būti bendruomenės dalimi, stiprins savo mokymosi gebėjimus. |
| 4.  | Lėšų poreikis ir šaltiniai | Išnuomojant nurodytą turtą, numatomas biudžeto lėšų preliminarus poreikis – 1650,00 Eur. per metus (komunaliniams mokesčiams). |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | VŠĮ „Jaslina“ pateikė prašymą nuomoti 96,02 kv. m patalpas, esančias pastate – mokykloje, Beržų g. 3, Jūžintai, Rokiškio r. sav. Jų tikslas – išnuomotose patalpose įsteigti vaikų dienos centrą, kuriame būtų teikiamos akredituotos vaikų dienos socialinės priežiūros paslaugos vaikams iš socialinės rizikos šeimų, socialiai apleistiems vaikams, kurių tėveliai dėl darbo negali derinti vaikų užimtumo ir priežiūros po pamokų. Veikiant dienos centrui būtų plečiama socialinių paslaugų bendruomenėje infrastruktūra, užtikrinamas didesnis jų prieinamumas atokesnėje kaimo vietovėje. Dienos centrą galėtų lankyti ne tik vaikai iš socialinės rizikos šeimų, bet ir tie, kurie laisvalaikį leidžia vieni dėl tėvelių užimtumo. Paslaugos būtų teikiamos ir mokinių atostogų metu (rudens, žiemos (Kalėdų), žiemos (papildomų), pavasario, vasaros). Tokiu būdu sprendžiama tėvams aktuali vaikų užimtumo ir priežiūros problema.Vaikų dienos centras veiktų iki 5 dienų per savaitę po 4 valandas per dieną. Veiklos finansuojamos iš valstybės ir savivaldybės biudžeto. Pradžioje planuojama, kad centrą lankys 16 vaikų. VšĮ „Jaslina“ planuoja suburti profesionalių specialistų komandą, siūlyti lavinamuosius ir ugdymo užsiėmimus, savarankiško gyvenimo įgūdžių veiklas.Vaikų dienos centro veikla prisidės prie vaiko ir jo šeimos gerovės, bus teikiama pagalba smurtą artimoje aplinkoje patiriantiems, turintiems elgesio ir emocijų sutrikimų vaikams. Paslaugas galės gauti vaikai, kurie išgyvena įvairius sunkumus ir turi kitų kompleksinės pagalbos bei paramos poreikių. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |